Fosilet e gjetura në Afrikën e Jugut përballë teorisë së evolucionit
Fosile të shumta të species homini me tru të vogël mund të sfidojnë pikpamjet për zhvillimin e njeriut
Ekipi shkencor që bëri bujë në vitin 2015 duke zbuluar një të afërm të lashtë me njeriun, thotë se zbulimet e fundit mund të ndryshojnë mënyrën se si e shikojmë evolucionin njerëzor. Gjetjet, të cilat do të publikohen këtë javë një revistën shkencore “Elife” përfshijnë zbulimin e një shpelle të dytë me fosile të species me tru të vogël të quajtur hominin "Homo Naledi" dhe moshën çuditërisht të re të fosileve. Kockat e gjetura në këto shpella të pasura me fosile në verilindje të Johanesburgut, fillimisht mendohej se ishin mbi 2 milion vjet të lashta, duke i bërë këto specie, kandidatë për paraardhës të mundshëm të njerëzimit. Madje disa në komunitetin shkencor shtruan pyetjen për “hallkën e munguar” në lidhjen mes majmunit dhe njeriut. Megjithatë, analiza të pavarura të grupit të parë të fosileve e përcaktojnë moshën e tyre mes 236 mijë deri 335 mijë vjet të vjetra. Kjo do të thotë se ata jetonin në një njëjtën kohë me njerëzit e lashtë. Shkencëtarët thonë se ata besojnë se këto specie kanë një origjinë shumë më të hershme dhe mbijetuan për më shumë se 2 milion vjet. Drejtuesi i ekipit shkencor, Lee Berger me Universitetin Witwatersrand të Johanesburgut, thotë se disa artifakte dhe gjeste që mund t’u atribuohen vetëm njerëzve të hershëm, si për shembull mjete pune, zbukurime dhe varrosja e të vdekurve, mund të mos jenë vepër e njeriut. ”, thotë ai. Shkencëtarët vlerësuan gjetjen, vetëm 100 metra nga shpella ku u gjenden fosilet,një dhomë e ngjashme e ngushtë dhe e vështirë për t’u futur që përmbante eshtrat – duke ngritur mundësinë se speciet Naledi mund ta kishin përdorur këtë hapësirë për të groposur të vdekurit. , tha antropologu John Hawks me “Universitetin Wisconsin-Madison”. Mes fosileve të gjetura në guvën e dytë, thotë Lee Berger me Universitetin Witwatersrand në Johanesburg, ndodhet një kafkë thuajse e plotë e një të rrituri, të cilën shkencëtarët e quajtën Neo, që në gjuhën SeSotho (gjuha zyrtare në Lesotho dhe Afrikën e Jugut) do të thotë “dhuratë”. Zoti Hawks, bashkëautor i tre botimeve të kësaj jave, thotë se ky zbulim mund të çojë në fillimin e një epoke të re në fushën e tij. ”, tha ai për Zërin e Amerikës.